ai4bharat/Pralekha huggingface dataset:
وزیراعظم کا دفتر
وزیر اعظم نے اسکون ، نئی دلّی میں گیتا آرادھنا مہوتسو میں شرکت کی
نئی دلّی ، 27 فروری ؍وزیر اعظم جناب نریندر مودی نے گزشتہ روز گلوری آف انڈیا کلچرل سینٹر ، نئی دلّی میں گیتا آرادھنا مہوتسو میں شرکت کی ۔
وزیر اعظم نے اسکون عقیدت مندوں کے ذریعہ تیار کردہ منفرد بھگوت گیتا کی نقاب کشائی کی ۔ 2.8 میٹر طویل اس نسخے کا وزن 800 کلو گرام ہے ۔
وزیر اعظم نے ایک اجتماع سے خطاب کرتے ہوئے کہا کہ عظیم بھگوت گیتا کی نقاب کشائی کرنا در حقیقت یہ ایک شاندار موقع ہے ۔انہوں نے کہا کہ یہ منفرد کتاب دنیا کے لئے بھارت کی معلومات کی ایک علامت کے طور پر جانی جائے گی ۔
وزیر اعظم نے دوہرایا کہ لوک مانیہ تلک نے ’ گیتا رہیسیہ ‘ تصنیف کی تھی جب وہ جیل میں بند تھے ۔ اس میں انہوں نے ایک سہل انداز میں کرشن جی کے نشکام کرم کے پیغام واضح کیا ہے ۔ انہوں نے مزید کہا کہ مہاتما گاندھی نے ’’ بھگوت گیتا گاندھی کے نظرئیے کے مطابق ‘‘ لکھی ہے ۔ انہوں نے کہا کہ اس کتاب کی ایک جلد انہوں نے سابق امریکی صدر براک اوبامہ کو پیش کی تھی ۔
وزیر اعظم نے اس رزمیہ کے بارے عالمی بیداری پیدا کرنے کے ضمن میں سری لا بھکتی ویدانتا پربھو پداجی کے ذریعہ کی گئی کوششوں کی ستائش کی ۔
وزیر اعظم نے کہا کہ بھگوت گیتا ہمارے لئے ہمیشہ رہنمائی کر سکتی ہے جب کہ ہم شش و پنچ میں مبتلا ہوں ۔ انہو ں نے گیتا کے مشہور قول کا حوالہ دیتے ہوئے کہا کہ دیویہ شکتی ہمیشہ ہمارے ساتھ ہے ،اور ہم انسانیت کے دشمن سے نبرد آزما ہیں ۔ انہوں نے کہا کہ گیتا بنی نوع انساں اور قوم کی خدمت کے لئے ہمیں تحریک دیتی ہے ۔
وزیر اعظم نے کہا کہ بھارتی اقدار اور ثقافت انسانیت کو در پیش سمسیاؤ ں کے حل پیش کرتی ہے ۔ اس پس منظر میں انہوں نے یوگا اور آیور ویدکا بھی تذکرہ کیا ۔
۔ ۔ ۔ ۔ ۔ ۔
(U . 1249
م ۔ ر ۔ ر۔
جدید اور قابل تجدید توانائی کی وزارت
کووڈ-19 کے لاک ڈاؤن کی وجہ سے آر ای پروجیکٹوں کے سلسلے میں ایم این آر ای کی جانب سے توسیع کی سہولت۔ یہ سہولت لاک ڈاؤن کے بعد 30 دنوں تک کے لئے دستیاب ہوگی
کووڈ-19 کی وجہ سے نافذ ہونے والے لاک ڈاؤن کو ماورائے تدبیر قرار دیا جائے گا
نئی دہلی، 21اپریل2020،نئی اور قابل احیاء توانائی کی وزارت  نے کہا ہے کہ آر ای پروجیکٹوں کے سلسلے میں کووڈ-19 کی وجہ سے نافذ ہونے والے لاک ڈاؤن کی بنیاد پر قابل احیاء توانائی نفاذ ایجنسیاں آر ای پروجیکٹوں کے سلسلے میں توسیع کر سکتی ہیں اور اس طرح کے لاک ڈاؤن کے خاتمے کے بعد معمول کے مطابق صورتحال بحال ہونے کے لئے 30دنوں کی اضافی مدت فراہم کی جائے گی۔ 17؍اپریل 2020 کو جاری کئے گئے حکم نامے کے مطابق وزارت نے بطور خاص یہ بات نوٹ کی تھی کہ یہ توسیع لاک ڈاؤن کی مدت پلس 30 دن کے لئے ہوگی۔ یہ ایک جامع توسیع ہوگی اور اس دوران کسی علیحدہ معاملے کو زیر غور لانے کی کوئی ضرورت نہیں ہوگی۔ لاک ڈاؤن کی وجہ سے دی جانے والی توسیع کے سلسلے میں کوئی ثبوت نہیں طلب کیا جائے گا۔
وزارت نے یہ بھی کہا ہے کہ نئی اور قابل احیاء توانائی کی وزارت  کی تمام تر قابل احیاء توانائی نفاذ ایجنسیاں کووڈ -19 کے نتیجے میں نافذ ہونے والے لاک ڈاؤن کی مدت کو ماورائے تدبیر قرار دیں گی۔
بجلی، ریاستوں کے محکمہ توانائی، جن کا تعلق قابل احیا توانائی سے ہو، سمیت قابل احیاء توانائی محکموں کا حوالہ دیتے ہوئے وزارت نے انہیں ہدایت دی ہے کہ وہ کووڈ -19 کے نتیجے میں نافذ ہونے والے لاک ڈاؤن کو ماورائے تدبیر قرار دیں اور اس طرح کے لاک ڈاؤن کے نتیجے میں معقول مدت کی توسیع کی سہولت فراہم کریں۔
مذکورہ فیصلہ آر ای ڈیولپروں کی جانب سے وزارت کو موصول ہونے والی نمائندگیوں کے بعد لیاگیا تھا، جن میں گزارش کی گئی تھی کہ انہیں کووڈ-19 کی وجہ سے نافذ ہوئے لاک ڈاؤن کے سلسلے میں عام طور پر مدت میں توسیع فراہم کی جائے۔ ساتھ ہی ساتھ اس لاک ڈاؤن کے بعد صورتحال کے معمول پر آنے کے سلسلے میں بھی اضافی وقت فراہم کیا جائے۔
ایم این آر ای نے اس سے قبل یعنی 20؍مارچ 2020 کو ایس ای سی آئی، این ٹی پی سی اور ایڈیشنل چیف سکریٹری حضرات ؍ پرنسپل چیف سکریٹری حضرات ؍بجلی ؍ توانائی ؍ قابل احیاء توانائی کے ریاستی محکموں ؍ یو ٹی حکومتوں؍ انتظامیہ کو اس امر کی ہدایات جاری کی تھیں کہ سپلائی چین میں جو رخنہ پیدا ہوا ہے، اسے چین اور دیگر ممالک میں پھیلے ہوئے کورونا وائرس کی وجہ کے تحت نظرانداز کیا جائے، کیونکہ یہ ماورائے تدبیر امر ہے اور یہ تمام ذمہ دار حضرات پروجیکٹوں کے سلسلےمیں معقول مدت فراہم کریں، کیونکہ کورونا وائرس کی وجہ سے ایسا ہوا ہے۔
۔۔۔۔۔۔۔۔۔۔۔
م ن۔ک ا۔
U-1912
(Visitor Counter : 154
وزیراعظم کا دفتر
وزیر اعظم نے جناب اٹل بہاری واجپئی کو ان کی برسی پر خراج عقیدت پیش کیا
وزیر اعظم جناب نریندر مودی نے ہندوستان کے 140 کروڑ عوام کے ساتھ سابق وزیر اعظم جناب اٹل بہاری واجپئی کو خراج عقیدت پیش کیا۔
ایک ٹویٹ میں، وزیراعظم نے کہا؛
‘‘میں غیرمعمولی شخصیت اٹل جی کو ان کی برسی پر خراج عقیدت پیش کرنے میں ہندوستان کے 140 کروڑ لوگوں کے ساتھ شامل ہوں۔ ان کی قیادت سے ہندوستان کو کافی فائدہ ہوا۔ انہوں نے ہمارے ملک کو آگے بڑھانے اور مختلف شعبوں میں اسے 21 ویں صدی میں لے جانے میں اہم کردار ادا کیا۔ ’’
شمال مشرقی ریاستوں کی ترقی کی وزارت
شمال مشرقی خطے کی ترقی کی وزارت کے اشتراک میں ایک ضلع ایک پروڈکٹ پہل کے تحت گوہاٹی میں خریداروں اور فروخت کرنے والوں کی ایک بڑی کانفرنس
کامرس و صنعت کی وزارت کے صنعت و اندرونی تجارت کے محکمے  کی ’ ایک ضلع ایک پروڈکٹ ‘ پہل کے تحت شمال مشرقی خطے کی ترقی کی وزارت  اور اس کی پی ایس یو ، نارتھ ایسٹرن ہینڈی کرافٹ اینڈ ہینڈ لوم ڈیولپمنٹ کارپوریشن  اور نارتھ ایسٹ ریجنل ایگریکلچر مارکیٹنگ کارپوریشن لمیٹیڈ  کے اشتراک سے پائیدار تجارت کو فروغ دینے اور مارکیٹ روابط تشکیل دینے کے نظریے کے ساتھ فروخت کرنے والوں اور خریداروں کی ایک وسیع کانفرنس کا انعقاد کیا گیا ہے ۔ کانفرنس میں شمال مشرقی خطے کی 8 ریاستوں کی زرعی مصنوعات پر توجہ مرکوز کی گئی اور اس میں بہت سی قومی اور بین الاقوامی کمپنیوں نے شرکت کی۔
شمال مشرقی خطے کی سبھی ریاستوں آسام ، اروناچل پردیش ، منی پور ، میگھالیہ ، میزورم ، ناگا لینڈ ، تری پورہ اور سکم کے مختلف اضلاع کے 70 سے زیادہ فروخت کاروں ، تاجروں ، کسانوں وغیرہ نے گوہاٹی میں اس کانفرنس میں شرکت کی اور اپنی مصنوعات کی نمائش کی ۔ ان مصنوعات میں میگھالیہ کی عالمی شہرت یافتہ لکا ڈونگ ہلدی ، جس میں 7 فی صد سے زیادہ کرکومین شامل ہوتا ہے ، سکم کی جی آئی ٹیگ والی بڑی الائچی ، تری پورہ کا کوئن انناس ، آسام کی قدیم چائے ، منی پور کا کالا چاکھو چاول اور بہت سی دیگر چیزیں شامل تھیں ۔ ان مصنوعات کی 30 سے زیادہ بڑے خریداروں کے سامنے نمائش کی گئی ، جن میں ریلائنس اور آئی ٹی سی جیسی بڑی کمپنیوں کے نمائندوں کے ساتھ ساتھ بھارت میں نئے اسٹارٹ اَپس کے نمائندے بھی شامل تھے ۔
شمال مشرقی ریاستوں کی ترقی کی وزارت کے سکریٹری جناب لوک رنجن نے کلیدی خطبہ دیا۔ اس موقع پر مختلف ریاستی حکومتوں کے عہدیدار ، زراعت اور باغبانی کے ماہرین اور نمائندے بھی موجود تھے ۔ ڈی پی آئی آئی ٹی کے ڈائریکٹر جناب بی رمن جانے یلو ، این ای آر اے ایم اے سی کے مینجنگ ڈائریکٹر جناب منوج کمار داس اور این ای ایچ ایچ ڈی سی کے مینجنگ ڈائریکٹر بریگیڈیئر آر کے سنگھ بھی موجود تھے ۔
این ای آر اے ایم اے سی ، جو شمال مشرقی خطے کے کسانوں / پیداوار کرنے والوں کی مدد کے لئے قائم کی گئی ہے ، کسانوں اور وسیع مارکیٹ کے درمیان خلیج کو پُر کرنے کے لئے کام کر رہی ہے ۔ اس لئے او ڈی او پی پہل کے ساتھ موجودہ فروخت کاروں اور خریداروں کی یہ بڑی میٹنگ بہت اہم ہے ۔ مشترکہ کوششوں کے ذریعے کسانوں کی آمدنی اور صلاحیت کو بہتر بنانے کی خاطر خطے کی بہترین مصنوعات کو بڑے برانڈ کے ساتھ مربوط کیا جا رہا ہے ۔ خریداروں ، فروخت کاروں اور این ای آر کی تمام 8 ریاستوں کے سرکاری نمائندوں کے درمیان تجارت پر مخصوص تبادلۂ خیال میں مدد کی گئی ۔ اس میٹنگ کے دوران 6 کروڑ روپئے کے اضافی لیٹر آف انٹینٹ  پر دستخط کئے گئے ۔
مذکورہ بالا آتم نربھر بھارت کے ویژن کا ایک براہ راست نتیجہ ہے ۔ ایک ضلع ایک پروڈکٹ پہل کے تحت ڈی پی آئی آئی ٹی کسانوں کی آمدنی میں اضافہ کرنے کی خاطر ، اِس طرح کے روابط کو تشکیل دینے اور انہیں پائیدار بنانے کے لئے کام کر رہا ہے ۔ زراعت ، ٹیکسٹائل ، ہینڈی کرافٹ ، مینو فیکچرنگ جیسے مختلف شعبوں کی 700 سے زیادہ مصنوعات او ڈی او پی پہل کے تحت منتخب کی گئیں اور ملک کے ہر ضلع کی مصنوعات کو فروغ دینے کے لئے برانڈ سے مربوط کیا گیا ۔ اس میں سب سے اہم رول تال میل پیدا کرنا ، مربوط نیٹ ورک تشکیل دینا اور خریداروں اور فروخت کاروں کی مدد کرنا ہے تاکہ تجارت کے فروغ اور سہولت کے بڑے مقصد کو حاصل کیا جا سکے ۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 6786
(Visitor Counter : 90
وزیراعظم کا دفتر
وزیراعظم نے ڈاکٹر منموہن سنگھ جی کی جلد صحت یابی کے لیے دعا کی
وزیر اعظم جناب نریندر مودی نے ڈاکٹر منموہن سنگھ جی کی اچھی صحت اور جلد صحت یابی کے لیے دعا کی ہے۔
وزیراعظم نے اپنے ایک ٹویٹ میں کہا:
"میں ڈاکٹر منموہن سنگھ جی کی اچھی صحت اور جلد صحت یابی کے لیے دعا کرتا ہوں۔"
وزارت خزانہ
بھارت اور برونئی نے ٹیکس سے متعلق وصولی کی معلومات کے تبادلے اور مدد سے متعلق معاہدے پر دستخط کئے
نئی دہلی،28 ؍فروری،حکومت جمہوریہ ہند اور برونئی دارالسلام کے عزت مآب سلطان اور ینگ ڈی پرتوان نے آج یہاں ٹیکس سے متعلق وصولی کی معلومات کے تبادلے اور مدد کے لئے ایک معاہدے پر دستخط کئے ہیں۔ معاہدے پر ہندوستان کی جانب سے سینٹرل بورڈ آف ڈائریکٹ ٹیکسز  کے چیئرمین جناب پرمود چندر موڈی اور برونئی دارالسلام کی جانب سے ہندوستان میں برونئی دارالسلام کے ہائی کمشنر ڈاتو پاڈوکا حاجی صدیق علی نے دستخط کئے ہیں۔
اس معاہدے سے ٹیکس کے مقاصد سے دونوں ممالک کے درمیان بینکنگ اور ملکیت سے متعلق معلومات سمیت تمام معلومات کا تبادلہ ہوسکے گا۔ یہ ٹیکس میں شفافیت اور معلومات کے تبادلے کے بین الاقوامی معیارات پر مبنی ہے اور اس سے درخواست کے علاوہ از خود بنیاد پر معلومات کا تبادلہ ہوسکے گا۔ یہ معاہدہ دونوں ملکوں کے درمیان دعویٰ کئے گئے ٹیکس محصول کی وصولی میں باہمی امداد کی سہولت بھی فراہم کرتا ہے۔
اس معاہدے سے ٹیکس امور سے متعلق معلومات کے تبادلے کے لئے ایک مؤثر فریم ورک کے ذریعہ بھارت اور برونئی دارالسلام کے درمیان باہمی تعاون بڑھے گا ، اس سے ٹیکس کی چوری اور ٹیکس کی نادہندگی کو ختم کرنے میں بھی مدد ملے گی۔
۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-1297
(Visitor Counter : 48
سٹرک ٹرانسپورٹ اور شاہراہوں کی وزارت
جناب نتن گڈکری نے قطر کے وزیر ٹرانسپورٹ جناب جاسم بن سیف السولیتی سے ملاقات کی
سڑک اور نقل و حمل و شاہراہوں کے مرکزی وزیر جناب نتن گڈکری نے آج نئی دہلی میں قطر کے وزیر ٹرانسپورٹ جناب جاسم بن سیف السولیتی کی قیادت میں قطری وفد سے ملاقات کی۔
میٹنگ میں پائیدار ٹرانسپورٹ بنیادی ترقی سے متعلق شعبوں میں خیالات اور آراء کا تبادلہ کیا گیا اور پائیدار متبادل صاف اور سبز ایندھن، بجلی کی موبلٹی اور مسافروں اور کارگو کی نقل و حرکت کے لیے جدید ٹرانزٹ ٹیکنالوجیز کی ترقی میں صلاحیت کی تعمیر اور ٹیکنالوجی کے اشتراک پر غور کیا گیا۔
میٹنگ میں نقل و حمل اور لاجسٹکس میں عصری چیلنجوں کے موثر حل نکالنے کے لیے قطر کے ساتھ ہندوستان کی مسلسل شراکت داری اور تعاون کو مضبوط بنانے کی راہ ہموار کی گئی۔
وزیراعظم کا دفتر
گذشتہ 9برسوں نے ایسی مبنی برمستقبل اصلاحات ملاحظہ کی ہیں ، جنھوں نے کاروبار کرناسہل بنانے کے امور کو آسان کردیاہے :وزیراعظم نے
وزیراعظم جناب نریندرمودی نے ان مختلف النوع اصلاحات سے متعلق مضامین ، گرافکس ، ویڈیوز اور اطلاعات ساجھا کی ہین ، جنھوں نے نہ صرف یہ کہ کاروبارکرناسہل بنانے سے متعلق امورکی اصلاح کی ہے بلکہ نوجوانوں میں صنعت کاری کے جذبے کو بھی مہمیز کیاہے ۔
وزیراعظم نے ٹوئیٹ کرکے کہاہے :
‘‘گذشتہ 9برسوں کے دوران جن مبنی برمستقبل اصلاحات کاملاحظہ کیاگیاہے ، انھوں نے نہ صرف یہ کہ کاروبار کرنے سے متعلق سہل بنانے کے امور کی اصلاح کی ہے بلکہ ہمارے نوجوانوں میں صنعت کاری کا ایک جذبہ بھی جگایاہے ۔ ہم نمو اور اختراع کو فروغ دینے کے لئے اس سمت میں مصروف عمل رہیں گے ۔ #9YearsOfEaseOfBusiness’’
دیہی ترقیات کی وزارت
آزادی کا امرت مہوتسو کے حصہ کے طور پر ملک بھر میں مہا تما گاندھی نریگا کے تحت ’گاؤں کو صاف اور سرسبز بنانے کا ہفتہ‘ منایا گیا
آزادی کا امرت مہوتسو کی 75 ہفتوں تک چلنے والی تقریبات کے حصہ کے طور پر، ملک بھر کی ریاستوں/مرکز کے زیر انتظام علاقوں نے 29 اکتوبر سے 4 نومبر 2021 کے درمیان مہاتما گاندھی نریگا کے تحت گاؤں کو صاف اور سرسبز بنانے کا ایک ہفتہ منایا۔ گاؤں کو صاف اور سرسبز بنانے کے ہفتہ کے دوران، پوری توجہ سوک پٹس، ورمی کمپوسٹ/ ناڈیپ پٹ کی شناخت اور تعمیر اور فضلے سے دولت کی پہل جیسے کہ ورمی کپموسٹنگ، بیکار ہوچکے سامانوں کو دوبارہ استعمال کرنے، فضا میں محلول نہیں ہونے والے فضلے کی ری سائیکلنگ پر مرکوز کی گئی۔
پورے ملک میں گاؤوں کے لوگوں نے اس سرگرمی میں پرجوش طریقے سے شرکت کی۔ بڑی تعداد میں گرام پنچایتوں میں متعدد میٹنگ، ورکشاپ اور جائے وقوعہ پر ڈیمو کا انعقاد کیا گیا۔ ریاستوں/مرکز کے زیر انتظام علاقوں کے ذریعے 1970 تقریبوں کی رپورٹ کی گئی، جس میں 2597 فضلے سے دولت کی سرگرمیاں مکمل کی گئیں، اس کے علاوہ اس ہفتہ کے دوران 8887 سوک پٹس اور 2262 کمپوسٹ بنانے کی رپورٹ بھی موصول ہوئی۔
وزارت دیہی ترقی نے مہاتما گاندھی قومی دیہی روزگار گارنٹی اسکیم  کے تحت گرام پنچایتوں کو بیدار کرنے اور ان کی حوصلہ افزائی کرنے کے متعدد اقدام کیے ہیں، جس کے تحت انہیں اپنے گاؤوں کی صفائی کی اہمیت بتائی جاتی ہے، اور صفائی کے کام کرنے پر آمادہ کیا جاتا ہے، جس سے افراد کے ذریعہ معاش میں بہتری آ سکے۔ وزارت نے سوک پٹس کی تعمیر، ٹھوس فضلے کا انتظام  اور ایل ایس ڈبلیو ایم کے کام  پر زور دیا ہے۔
آندھراپردیش، کوڈپہ ضلع
آسام، موری گاؤں ضلع
چھتیس گڑھ،بالود ضلع
ریلوے کی وزارت
انڈین ریلویز نے پانی کی بچت کے لئے تیجس ایکسپریس کے بیسن ٹیپ میں
خصوصی طور پر ڈیزان شدہ ایریٹرس نصب کئے
نئی دہلی، 18 مئی 2018/ دوران سفر پانی کے خرچ کے دوران پانی کی بچت نہ صرف مسافر ڈبوں میں دوران سفر پانی کے ختم ہونے کی شکایت سے بچنے کا موثر طریقہ ہے بلکہ یہ ایک چھوٹا لیکن پانی کے قیمتی وسیلے کی جانب ایک اہم قدم ہے۔ انڈین ریلویز کے بھساول ڈویژن نے پانی کی بچت کی جانب ایک قدم کے طور پر تیجس ایکسپریس  کے بیسن نلوں میں خصوصی طور پر ڈیزائن شدہ ایریٹرس نصب کئے ہیں۔ یہ ایریٹرس اپنے چھوٹے چھوٹے سراخ کے ذریعہ آنے والے پانی کی بوچھاڑ کو مزید چھوٹے چھوٹے بوچھاڑ میں تبدیل کردیتے ہیں۔ لہذا صفائی ستھرائی کے لئے جہاں معقول مقدار میں پانی ملتا ہے وہیں یہ ایریٹرس ضرورت سے زیادہ پانی کے بہاؤ کو روک کر پانی کی بربادی کوروکتے ہیں۔
یہ ایریٹرس تیجس ایکسپریس میں قبل سے دستیاب نلکوں میں کسی قسم کی تبدیلی یا بدلاؤ کئے بغیر مذکورہ نلکوں میں یک وقتی قدم کے طور پر نصب کئے گئے ہیں۔ اس طرح سے ہر ایک نلکے سے پانی کی کھپت میں ایک چوتھائی کمی آئی ہے اور اس طرح پانی کی بچت میں یہ ایک اہم قدم ثابت ہوا ہے۔
۔۔۔۔۔۔۔۔۔۔۔
م ن۔ ش س ۔ ج۔
U- 2637
(Visitor Counter : 40
وزارت دفاع
ڈیف ایکسپو-2022 کے لئے میڈیا کا اندراج
ڈیف ایکسپو-2022 کے لئے میڈیا کے اندراج کا عمل آج سے میڈیا کے صرف ان اہلکاروں کے لئے شروع ہوگیا ہے جن کا اس سے پہلے، میڈیا کے لئے اندراج نہیں ہوا ہے۔
|
|
میڈیا کے وہ اہلکار ، جنہوں نے اس سے پہلے فروری 2022 میں ہونے والے ڈیف ایکسپو2022 میں اپنا اندراج نہیں کرایا تھا۔ اب وہ 5 ستمبر 2022 تک میڈیا کے رجسٹریشن ویب پیچ پر جاکر ، اس سے پہلے پُر کی گئیں تفصیلات کی توثیق کراسکتے ہیں۔
مکانات اور شہری غریبی کے خاتمے کی وزارت
شہری ذریعہ معاش پر غوروخوض سے متعلق قومی ورکشاپ میں موضوعاتی اجلاس پر توجہ مرکوزکی گئی
دین دیال انتودیہ یوجنا –قومی شہری ذریعہ معاش مشن ،جوکہ ہاؤسنگ اور شہری امور کی وزارت کی اہم اسکیموں میں سے ایک ہے ، کے زیر اہتمام شہری ذریعہ معاش پر غوروخوض سے متعلق ایک قومی ورکشاپ میں آٹھ موضوعاتی اجلاس یعنی کمیونٹی کی قیادت میں جھگیوں ،امنگوں والے اضلاع کے شہری علاقوں میں انٹروینشنس، شہری غریبوں کے لیے سماجی تحفظ اور استحقاق؛ صنفی ذریعہ معاش اور اختراع؛ مائیکرو انٹرپرائزز کی ترقی، کمیونٹی اداروں کو مضبوط کرنا، شہری بے گھر افراد کے لیے شیلٹر ہوم، اور شہری خوانچہ فروشوں کی معاونت پر توجہ مرکوز کی گئی ۔
ورکشاپ میں شہری غریبوں کے لیے پائیدار ذریعہ معاش پیدا کرنے اور مختلف مشنوں اور وزارتوں کے درمیان ممکنہ ہم آہنگی کے لیے اختراعی طریقوں پر غور کیا گیا۔ ورکشاپ کی بات چیت اور پروجیکٹ پر عمل درآمد کے تجربات جو شرکاء نے شیئر کیے ہیں،وسیع تر سماجی شمولیت، کاروباری ترقی، اور شہری غریبوں کولاحق خطرے سے نمٹنے کے لیے روڈ میپ کے لیے مفید معلومات فراہم کریں گے۔ دین دیال انتودیہ یوجنا-قومی شہری ذریعہ معاش مشن 24 ستمبر 2013 کو حکومت ہند کی ہاؤسنگ اور شہری امور کی وزارت کے ذریعہ شروع کیا گیا، جس کا مقصد شہری غریب گھرانوں کی غربت اور خطرے کو کم کرنا ہے تاکہ وہ فائدہ مند خودروزگار اور ہنرمندی والے روزگار کے مواقع تک رسائی حاصل کرسکیں اور جس کے نتیجے میں غریبوں کے زمینی سطح پر مضبوط اداروں کی تعمیر کے ذریعےپائیدار بنیادوں پر انکے ذریعہ معاش میں قابل قدر بہتری آسکے ۔
یہ پروگرام 21 مارچ 2023 کو انڈیا ہیبی ٹیٹ سنٹر، نئی دہلی میں منعقد کیاگیا۔
وزارت ماہی پروری، مویشی پروری و ڈیری
مرکزی وزیرمملکت ڈاکٹرایل موروگن 9سے 11اکتوبر2021تک حکومت کے آؤٹ ریچ پروگرام کے تحت جمو ں کشمیرکے تین روزہ دورے پر
وزیرموصوف نےزووُرا میں شیپ بریڈنگ فارم اور مانلوکے مقام پر بالترتیب 19.37لاکھ اور 29لاکھ روپے کے شیپ بریڈنگ بیٹن فلورشیڈ کا افتتاح کیا نیز کوکرناگ میں ٹراؤٹ فش فارمنگ پروجیکٹ کا دورہ کیا
اطلاعات ونشریات اورماہی پروری ، مویشی پروری اور ڈیری کے وزیرمملکت ڈاکٹرایل موروگن 9سے 11اکتوبر ، 2021تک حکومت کے آؤٹ ریچ پروگرام کے تحت مرکز کے زیرانتظام علاقے جموں کشمیر کے تین روزہ دورے پرہیں ۔
وزیرموصوف نے 10اکتوبر ، 2021کو زووُرا میں حکومت کے شیپ بریڈنگ فارم اور مانلو میں شیپ بریڈنگ بیٹن فلور شیڈ کا افتتاح کیا۔ 19.37لاکھ اور 29لاکھ روپے کے بالترتیب یہ دوپروجیکٹ تعمیرات عامہ کے محکمہ پی ڈبلیو ڈی  کی طرف سے انجام دیے گئے ہیں ۔ انھوں نے اننت ناگ ضلع میں کوکرناگ کے مقام پر ٹراؤٹ فش فارمنگ پروجیکٹ کا بھی دورہ کیا۔ اس پروجیکٹ کی سالانہ صلاحیت 150ٹن ہے اور اس پروجیکٹ سے حکومت اور ساتھ ہی ساتھ جموں کشمیر میں پرائیویٹ ٹراؤٹ یونٹوں کی بیج کی مانگ پوری ہوتی ہیں۔ انھوں نے پردھان منتری متسیا سپمد یوجنا کے تحت فیض پانے والے افراد کو جدول بھی تقسیم کئے۔
انھوں نے شوپیان میں سیب کے اس باغ کا بھی دورہ کیا جو ایشیا میں سب سے بڑا باغ ہے ۔ انھوں نے معاملات کے موثرحل کے لئے کسانوں سے بات چیت کی تاکہ ان کے مسائل کوسمجھاجاسکے ، انھوں نے سیب کی کاشت اوراس کی برآمدات سے منسلک مختلف عمل کی ستائش کی ۔
اس سے پہلے 9اکتوبر، 2021کو انھوں نے شوپیا ن سری نگراورجنوبی کشمیر کے بی جے پی کاریہ کرتاؤں اور مقامی لیڈروں سے ملاقات کی۔ بشمول جموں کشمیر کی سماجی ، اقتصادی ترقی میں لوگوں کی موثر شراکت داری سے متعلق مختلف معاملات پرتبادلہ خیال کیا۔
انھوں نے بھارتی حکومت کے علاقائی دفتروں کا بھی دورہ کیااور شوپیان ضلع میں مختلف ترقیاتی اسکیموں کا جائزہ لیا۔ انھوں نے جموں کشمیر کے ترقیات سے متعلق پروجیکٹوں کی موثر اور بروقت عمل آوری کے لئے مقامی افراد کو منسلک کرنے کی عہدیداروں کو ہدایت بھی دی ۔
اس سے پہلے سنیچرکو انھوں نے مویشی پروری اورماہی پروری کے محکمے کی جانب سے جموں کشمیر کے شوپیان میں شیرمال کے مقام پر منعقدہ ایک نمائش کا بھی دورہ کیا۔ انھوں نے پولٹری یونٹوں ، شیپ یونٹوں کے مستفیدین کے درمیان مختلف اشیاء بھی تقسیم کیں اور ایک انیمل ایمبولنس  بھی شوپیان کے ضلع کلکٹرکوسونپی ۔
انھوں نے اپنے دورے کا آغاز پردھان منتری متسیا سمپدایوجنا  کے تحت ایک نوجوان خاتون صنعت کار ، محترمہ حنا پرّے کی طرف سے اونتی پورہ میں تیارکردہ ری سرکولیٹری ایکواکلچر سسٹم  سہولت کے افتتاح سے کیاتھا۔ انھوں نے رام ناگی –گاڈی پورہ فیری پورہ نہاما روڈ، صحت ادارے ، ٹی –وانگم، ٹنل روڈ سفاناگری اور تکوان گاڈی پورہ روڈ کے ای –فاؤنڈیشن اسٹون کے افتتاح کی رسم بھی انجام دی ۔
وزارت اطلاعات ونشریات
فلم میڈیا یونٹوں کو معقول بنانےاور خودمختار اداروں کا جائزہ لینے سے متعلق ماہرین کی کمیٹیوں نے اپنی رپورٹ پیش کردی ہے
نئی دہلی،2 جون، 2020، اطلاعات ونشریات کی وزارت کے تحت فلم میڈیا یونٹوں کو معقول بنانے، انھیں بند کرنے اور انھیں انضمام کے بارے میں نیز اسی وزارت کے تحت خودمختار اداروں کے جائزے سے متعلق ماہرین کی کمیٹیوں نے اپنی رپورٹ اطلاعات ونشریات کے مرکزی وزیر جناب پرکاش جاوڈیکر کو آج یہاں پیش کردی۔ کمیٹیوں کے چیئرمین جناب بمل جلکا اس موقع پر موجود تھے جبکہ دیگر ممبروں نے ویڈیو کانفرنس کے ذریعے میٹنگ میں شرکت کی۔
یہ کمیٹیاں جناب بمل جلکا کی قیادت میں فلم سرگرمیوں سے متعلق اداروں کو معقول اور پیشہ بنانے کے بارے میں مقرر کی گئی تھیں۔ کمیٹی کی آٹھ میٹنگیں ہوچکی ہیں جن میں اس نے نیشنل فلم ڈیولپمنٹ کارپوریشن، فلم ڈویژن، چلڈرنس فلم سوسائٹی آف انڈیا، ستیہ جیت رے فلم اینڈ ٹیلی ویژن انسٹی ٹیوٹ، ڈائرکٹوریٹ ا ٓف فلم فیسٹیولز اینڈ نیشنل فلم آرکائیوز آف انڈیا وغیرہ کی ترقی کے لیے خصوصی نقشہ راہ کی سفارش کی تھیں۔ کمیٹی نے یہ پایا کہ مختلف ادارے ایک جیسی کارروائیاں انجام دے رہی ہیں۔ کمیٹی نے سفارش کی تھی کہ چار اہم شعبوں کے ساتھ ایک اجتماعی تنظیم قائم کی جائے جس کے تحت ادارے ، پروڈکشن، فیسٹیول، ہیریٹیج اور نالج کے موضوعات پر کام کریں۔ان شعبوں کی سربراہی پیشہ ور افراد کے ہاتھ میں ہونی چاہئے۔ رپورٹ میں سفارش کی گئی تھی کہ ایک فلم پروموشن فنڈ قائم کیا جائے تاکہ آزاد فلم سازوں کو تجارتی فلمیں بنانے کے لیے رقمیں فراہم کی جاسکیں۔
کمیٹیوں کی کوششوں کو سراہتے ہوئے جناب جاوڈیکر نے کہا ‘‘یہ رپورٹ ٹھنڈے بستے میں پڑی نہیں رہے گی۔ میں خود رپورٹ کا جائزہ لوں گا اور اپنی وزارت کے افسران کے ساتھ اس پر تبادلہ خیال کروں گا۔ رپورٹوں میں جو سفارشات کی گئی ہیں ان پر موزوں تبادلہ خیال کے بعد عمل درآمد کیا جائے گا’’۔
خود مختار اداروں کے جائزے سے متعلق ماہرین کی کمیٹی کے سربراہ جناب بمل جلکا ہیں۔ اس کمیٹی میں سرکردہ فلمی شخصیتیں مثلاً جناب راہل رویل، جناب اے کے بیر، جناب شیاما پرساد اور جناب ٹی ایس ناگابھرانا ممبروں کی حیثیت سے جبکہ اطلاعات ونشریات کے خصوصی سکریٹری اور مالی مشیر اور جوائنٹ سکریٹری  بھی شامل تھے۔
فلم میڈیا یونٹوں کو معقول بنانے / انھیں بند کرنے / انھیں ضم کرنے کے بارے میں ماہرین کی کمیٹی کے سربراہ بھی جناب بمل جلکا ہی تھے۔اس میں ممبروں کی حیثیت سے جناب راہل رویل ، جناب اے کے بیر، جناب شیاما پرساد، جناب ٹی ایس ناگابھرانا، اطلاعات ونشریات کے خصوصی سکریٹری اور مالی مشیر ، ایم ڈی، این ایف ڈی سی، سی ای او، سی ایف ایس آئی، ڈائرکٹر، این ایف اے آئی، ڈائرکٹر، ڈی ایف ایف، ڈی جی، فلم ڈویژن اور جوائنٹ سکریٹری  شامل تھے۔
زراعت اور کاشتکاروں کی فلاح و بہبود کی وزارت
حکومت ہند نے مالی برس 2021۔22 کے لئے پردھان منتری فصل بیمہ یوجنا  کے لئے 16000 کروڑ روپئے مختص کیے
نئی دہلی، 07 فروری 2021: ملک بھر میں کسانوں کی فصلوں کے تحفظ کو فروغ دینے اور کسانوں تک فصل بیمہ کا زیادہ سے زیادہ فائدہ یقینی بنانے کے لئے، بھارتی حکومت نے مالی برس 2021۔22 کے لئے پردھان منتری فصل بیمہ یوجنا  کے لئے 16000 کروڑ روپئے مختص کیے ہیں۔ گذشتہ مالی برس 2020۔21 کے مقابلے میں مالی برس 2021۔22 کے لئے تقریباً 305 کروڑ روپئے کے بقدر کا بجٹی اضافہ کیا گیا ہے، جو ملک میں زرعی شعبے میں ترقی کے تئیں حکومت کے عزم کو ظاہر کرتا ہے۔
یہ اسکیم بوائی کے سائیکل سے قبل سے لے کر فصل کی کٹائی کے بعد تک کے لئے تحفظ فراہم کرتی ہے، جس میں محفوظ کی گئی بوائی اور فصل سیزن کے وسط میں قدرتی آفات سے ہونے والے نقصان کے لئے تحفظ فراہم کرنا بھی شامل ہے۔
5 برس قبل، 13 جنوری 2016 کو، بھارتی حکومت نے اس اہم فصل بیمہ یوجنا کو منظوری دی تھی۔ کسانوں کے لئے ملک بھر میں سب سےکم اور یکساں پریمیئم پر ایک بڑے خطرے کا حل فراہم کرانے کے لئے ایک تاریخی پہل کے طور پر اس اسکیم کا تصور کیا گیا تھا۔
آج، پی ایم ایف بی وائی عالمی سطح پر کاشتکار شراکت داری معاملے میں سب سے بڑی فصل بیمہ اسکیم ہے اور پریمیئم کے معاملے میں تیسری سب سے بڑی اسکیم ہے۔ سال در سال کی بنیاد پر 5.5 کروڑ سے زائد کاشتکاروں سے درخواست موصول ہو چکی ہیں۔
گذشتہ 5برسوں میں، زراعت اور کسانوں کی فلاح و بہبود کی وزارت نے ڈھانچہ جاتی، لاجسٹکل اور دیگر چنوتیوں کا سامنا کرتے ہوئے پردھان منتری فصل بیمہ یوجنا  کو پھر سے شروع کرنے کی سمت میں بڑے پیمانے پر کام کیا ہے۔ اس اسکیم کو 2020 میں اس کی تجدیدکاری کے بعد کاشتکاروں کے لئے رضاکارانہ بنایا گیا تھا۔
اس اسکیم نے کسان کو فصل بیمہ ایپ، سی ایس سی مرکز یا نزدیکی زرعی افسر کے توسط سے کسی بھی حادثے کے ہونے 72 گھنٹوں کے اندر ہوئے فصل کے نقصان کی رپورٹ کرنا مزید آسان بنا دیا ہے۔ اس کے بعد نقصان کے دعوے کا فائدہ کاشتکار کے بینک کھاتوں میں الیکٹرانک طریقے سے فراہم کرایا جائے گا۔
پی ایم ایف بی وائی پورٹل کے ساتھ زمین کے ریکارڈکو مربوط کرنا، کاشتکاروں کے اندراج کو آسان بنانے کے لئے فصل بیمہ موبائل ۔ ایپ کا استعمال اور سیٹلائٹ کے ذریعہ منظر کشی، ریموٹ سینسنگ تکنیک، ڈرون، آرٹیفشل انٹیلی جینس اور مشین لرننگ جیسی تکینک سے فصل نقصان کی اندازہ کاری کرنا اسکیم کی چند خصوصیات ہیں۔
اب تک، پی ایم ایف بی وائی کے تحت درج رجسٹر تمام کاشتکاروں میں سے 84 فیصد چھوٹے اور حاشیے پر موجود کاشتکار ہیں۔ اس طرح، سب سے کمزور کاشتکاروں کو مالی امداد فراہم کی جاتی ہے۔
حکومت کا مقصد ڈھانچہ جاتی، لاجسٹکل اور دیگر چنوتیوں کو حل کرنا، اور # آتم نربھر بھارت کے لئے تمام کاشتکاروں کو پردھان منتری فصل بیمہ یوجنا۔ پی ایم ایف بی وائی سے حاصل ہوانے والے فوائد میں اضافہ کرنا ہے۔
جل شکتی وزارت
جل جیون مشن کے تحت 278 لاکھ گھروں کو نل کے پانی کے کنکشن فراہم کیے گیے
نل کے پانی کے کنکشن 6 کروڑ سے زیادہ دیہی گھروں میں پہنچائے گئے
نئی دہلی،16دسمبر ،2020 / جل جیون مشن کے تحت جس کا اعلان 15 اگست 2019 کو کیا گیا تھا ، 278 لاکھ گھروں کو نل کے پانی کے کنکشن فراہم کیے گیے۔ فی الحال ملک میں 6 اعشاریہ صفر ایک کروڑ دیہی گھروں کو نل کے ذریعے پینے کا پانی فراہم کیا جا رہا ہے۔ پورے ملک میں 18 ضلعوں کے سبھی گھروں کو نل کے پانی کا کنکشن فراہم کیے گیے ہیں اور ریاستیں ہر گھر میں نل کے پانی کی سپلائی کو یقینی بنانے کے لیے ایک دوسرے سے مقابلہ کر رہی ہیں۔ وزارت کی اس ویب سائٹ پر اس مشن کی پیش رفت سے متعلق معلومات دستیاب ہے۔ ویب سائٹ :. 
جل شکتی کی وزارت کے ساتھ مل کر جل جیون مشن پر عمل درآمد کر رہی ہے جس کا مقصد ملک میں 2024 تک ہر دیہی گھر کو نل کے کنکشن کے ذریعے لگاتار اور دیرپا بنیاد پر مقررہ کوالٹی کے پینے کا پانی فراہم کرنا ہے۔
جب سے یہ مشن وجود میں آیا ہے ریاستوں سے درخواست کی گئی ہے کہ وہ دستیاب اعداد و شمار کی توثیق کریں جس کے مطابق ملک میں 19.05 کروڑ دیہی گھر موجود ہیں ، جن میں سے 3.23 کروڑ گھروں کو نل کنکشن فراہم کیے جا چکے ہیں۔ بقیہ 15.81 کروڑ گھروں کو نل کنکشن فراہم کر دیئے جائیں گے۔ لہٰذا اس مقررہ وقت کے اندر اندر تقریباً 16 کروڑ گھروں کو نل کنکشن فراہم کیے جانے کا نشانہ رکھا گیا ہے۔ اس کا مطلب ہے کہ ہر سال 3.2 کروڑ گھروں کو نل کنکشن فراہم کیے جائیں گے جو تقریباً 88000 نل کنکشن ہوں گے۔ اس نشانے کو ذہن میں رکھتے ہوئے ریاستیں اور مرکز کے زیر انتظام علاقے دیہی گھروں کو نل کے پانی کے کنکشن فراہم کرنے کی تمام تر کوششیں کر رہے ہیں۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –8150
(Visitor Counter : 123